પોર્ન વીડિયોથી વિકૃતિ: તરુણી સામે નીચ હરકત કરતા પ્રૌઢની ધરપકડ | નવગુજરાત સમય
પોર્ન વીડિયોથી વિકૃતિ: તરુણી સામે નીચ હરકત કરતા પ્રૌઢની ધરપકડ
13-01-2020 11:39 PM
દૂરદર્શન મેદાનમાં કાર શીખવવાનું કહી હસ્તમૈથુનની નીચતા
- કાર શીખવવાના બહાને પોતાની પુત્રીની વયની તરુણી સાથે કારમાં હસ્તમૈથુનનું નીચ કૃત્ય આચરનાર પ્રૌઢની ધરપકડ કરવામાં આવી છે. દૂરદર્શન ટાવર પાછળના મેદાનમાં માતાને ખૂણે ઊભા રાખી કાર શીખવવાના બહાને તરુણી સાથે ગલિચ હરકત કરનારા ૫૩ વર્ષના દિનેશ ચૌહાણ નામના પ્રૌઢની પત્ની મૃત્યુ પામી છે. આ પ્રૌઢે પોર્ન વીડિયો જોઈને આ પ્રકારનું કૃત્ય આચર્યું હોવાની વિગતો ખુલતાં વસ્ત્રાપુર પોલીસ પણ આંચકો ખાઈ ગઈ હતી.
રાણીપ વિસ્તારમાં રહેતી ૧૭ વર્ષ અને ૯ મહિનાની તરુણી તેના પિતા સાથે કાર રિપેર કરાવવા ગઈ હતી. કાર રિપેર કરી આપનાર ૫૪ વર્ષના દિનેશ ચૌહાણ નામના વ્યક્તિએ તરુણી ને 'કાર શીખી લે' તેમ કહ્યું હતું. તરુણી એ કાર શીખવવા તૈયારી બતાવી હતી. દિનેશ તેના મનમાં ચાલી રહેલા મલિન ઈરાદા પાર પાડવા જાણે તૈયાર થઈ ગયો હતો. તરુણી ને કાર શીખવવા તેની માતા સાથે દૂરદર્શન ટાવર પાછળના મેદાનમાં આવ્યો હતો. મહિલાને મેદાનના ખૂણે ઉતારી પુત્રીની ઉંમરની તરુણી ને કાર શીખવવાના બહાને મેદાનની વચ્ચે લઈ જવામાં આવી હતી. કારનું સેન્ટ્રલ લોક કરી દિનેશે પોત પ્રકાશ્યું હતું અને હસ્તમૈથુન કરતાં તરુણી શરમથી પરેશાન થઈ ગઈ હતી.
તરુણીએ સ્વસ્થતા જાળવી રાખી ઘરે જઈને માતા-પિતાને વાત કરી હતી. ઘટનાની ગંભીરતા સમજી તરત જ ફરિયાદ નોંધાવાતાં વસ્ત્રાપુર પોલીસે દિનેશ ચૌહાણની ધરપકડ કરી હતી. પોલીસ તપાસમાં એવી વિગતો ખુલી છે કે, ૫૪ વર્ષના દિનેશની પત્ની મૃત્યુ પામી છે. સંતાનો અલગ રહેતા હોવાથી દિનેશ તેના બહેન સાથે રહે છે. મોબાઈલ ફોન પર પોર્ન વીડિયોમાં જોયેલા દૃશ્યો મુજબ તરુણી સાથે નીચતાભરી હરકત કરનાર આરોપી દિનેશને જેલહવાલે કરાયો છે.